Rikunarita-ORG/Wikinium huggingface dataset:
# দক্ষিণাঞ্চলীয় আফ্রিকা
সংক্ষিপ্ত ইউআরএল

দক্ষিণাঞ্চলীয় আফ্রিকা (জাতিসংঘ উপ-অঞ্চল)
  ভৌগোলিক, যার মধ্যে উপরেরটিও অন্তর্ভুক্ত
  দক্ষিণাঞ্চলীয় আফ্রিকান উন্নয়ন সম্প্রদায় (SADC)
**দক্ষিণাঞ্চলীয় আফ্রিকা** (ইংরেজি ভাষায় Southern Africa) বলতে আফ্রিকা মহাদেশের দক্ষিণাংশের একটি অঞ্চলকে বোঝায়, যাকে ভৌগোলিক বা ভূ-রাজনৈতিক দৃষ্টিকোণ থেকে ভিন্নভাবে সংজ্ঞায়িত করা সম্ভব। সাধারণত এই পরিভাষাটি দিয়ে এমন একটি অঞ্চলকে বোঝানো হয়, যাতে নিচের দেশগুলি অবস্থিত: অ্যাঙ্গোলা, বোতসোয়ানা, লেসোথো, মালাউই, মোজাম্বিক, নামিবিয়া, দক্ষিণ আফ্রিকা, সোয়াজিল্যান্ড, জাম্বিয়া এবং জিম্বাবুয়ে। রাজনৈতিক দৃষ্টিকোণ থেকে অঞ্চলটি একক মেরুবিশিষ্ট হিসেবে পরিগণিত, যেখানে দক্ষিণ আফ্রিকা হচ্ছে সর্ববৃহৎ আঞ্চলিক শক্তি।

## তথ্যসূত্র
# প্রাচীন গ্রিক
সংক্ষিপ্ত ইউআরএল

| প্রাচীন গ্রিক |
| --- |
| Ἑλληνική **Hellēnikḗ** |
| অঞ্চল | পূর্ব ভূমধ্যসাগরীয় |
| যুগ | খ্রিস্টপূর্ব ৪র্থ শতাব্দী অনুযায়ী কোইনে গ্রিক বিকশিত
  |
| ভাষা পরিবার | ইন্দো-ইউরোপীয়
* হেলেনিক
	+ **প্রাচীন গ্রিক**
 |
| লিখন পদ্ধতি | গ্রিক বর্ণমালা |
| ভাষা কোডসমূহ |
| আইএসও ৬৩৯-২ | `grc` |
| আইএসও ৬৩৯-৩ | `grc` |
| হোমেরিক গ্রিসের মানচিত্র |
|

হোমারের *ওডিসি* এর শুরু
**প্রাচীন গ্রিক** হল ইন্দো-ইউরোপীয় ভাষা পরিবারের একটা ভাষা যা বিস্তারনের সময় আনুমানিক খ্রীষ্টপূর্ব ৯ম-৬ষ্ঠ শতাব্দী মধ্যে (অতি পরিচিত আর্কেইক গ্রিস), আনুমানিক খ্রীষ্টপূর্ব ৪র্থ-৫ম শতাব্দী মধ্যে (ক্লাসিক্যাল) এবং আনুমানিক খ্রীষ্টপূর্ব ৩য় শতাব্দী-৬ষ্ঠ খ্রীষ্টাব্দ (হেলেনিস্টিক যুগ) পর্যন্ত প্রাচীন গ্রিস এবং ধ্রুপদি সভ্যতার কথ্য ভাষা ছিল। হেলেনিস্টিক পর্যায়ের গ্রিক ভাষা কোইনে (অর্থাৎ সাধারণ) বা বাইবেলের গ্রিক হিসাবে পরিচিত, যার সাথে শেষের দিকের মধ্যযুগীয় গ্রিক ভাষার তেমন কোন পার্থক্য ছিল না। কোইনে গ্ৰিককে তার নিজস্ব একটা পৃথক ঐতিহাসিক পর্যায় হিসেবে গণ্য করা হলেও তার প্রাথমিক গঠন অনেকটা ধ্রুপদী যুগের ভাষার মতন ছিল। কোইনে যুগের পূর্বে গ্রিক ভাষা বিভিন্ন আঞ্চলিক উপভাষায় বিভক্ত ছিল: আত্তিক (Attic), ইয়নিক (Ionic), আয়ওলীয় (Aeolian), দরীয় (Doric), পাম্ফ্যুলীয় (Pamphylian) ইত্যাদি।

## শব্দের পরিবর্তন

প্রত্যয়িত প্রাচীন গ্রিকের মধ্য দিয়ে প্রত্ন-ইন্দো ইউরোপীয় থেকে শব্দ পরিবর্তনের বিবরণের জন্য প্রত্ন-গ্রিক দেখুন।

## ধ্বনিতত্ব

### ধ্বনি তালিকা

#### ব্যঞ্জনবর্ণ

|  | ওষ্ঠ্য | দন্ত্য | কণ্ঠ্য | কন্ঠনালীয় |
| --- | --- | --- | --- | --- |
| নাসিক্য | μ
/m/ | ν
/n/ | /ŋ/১ |  |
| স্পর্শ | ঘোষ | β
/b/ | δ
/d/ | γ
/ɡ/ |  |
| অঘোষ | π
/p/ | τ
/t/ | κ
/k/ |  |
| মহাপ্রাণ | φ
/pʰ/ | θ
/tʰ/ | χ
/kʰ/ |  |
| ঊষ্ম |  | σ
/s̪/২ |  | /h/ |
| কম্পিত |  | ρ
/r/৩ |  |  |
| পার্শ্বিক |  | λ
/l/ |  |  |

১। /ŋ/ কেবল কন্ঠ্য ধ্বনির পূর্বেই অবস্থান করে

২। /s̪/ ঘোষ ধ্বনির আগে /z/-তে পরিণত হত

৩। শব্দের শুরুতে /r/ সম্ভবত একটি অঘোষ কম্পিত ধ্বনি ছিল

#### স্বরবর্ণ

|  | সম্মুখ | কেন্দ্রিক | পশ্চাৎ |
| --- | --- | --- | --- |
| unrounded | rounded |  |
| উচ্চ | ι
/i/, /iː/ | υ
/y/ /yː/ |  |  |
| উচ্চমধ্য | ε, ει
/e/, /eː/ |  |  | ο, ου
/o/, /oː/ |
| নিম্নমধ্য | η
/ɛː/ |  |  | ω
/ɔː/ |
| নিম্ন |  | α
/a/, /aː/ |  |

খ্রীষ্টপূর্ব ৪থ শতাব্দীর আশেপাশে /oː/ ধ্বনির উচ্চারণ /uː/ ধ্বনিতে এবং /eː/ ধ্বনির উচ্চারণ /iː/ ধ্বনিতে পরিণত হয়। একইভাবে পুরাতন /yi/ ধ্বনি /yː/ ধ্বনিতে উচ্চারিত হতে শুরু করে।

## তথ্যসূত্র

## বহিঃসংযোগ

* Online Greek resources Dictionaries, grammar, virtual libraries, fonts, etc.
* Ancient Greek basic lexicon at the Global Lexicostatistical Database

### ব্যাকরণ শিক্ষা

* A more extensive grammar of the Ancient Greek language written by J. Rietveld  ওয়েব্যাক মেশিনে আর্কাইভকৃত ৭ জানুয়ারি ২০২১ তারিখে
* Recitation of classics books
* Perseus Greek dictionaries
* A critical survey of websites devoted to Ancient Greek
* Ancient Greek Tutorials Berkeley Language Center of the University of California

### ক্লাসিক্যাল গ্রন্থ

* Perseus Greek and Roman Materials
* Ancient Greek Texts
# শিল্প (অর্থনৈতিক কর্মকাণ্ড)

অর্থশাস্ত্রের আলোচনায় শিল্প (Industry) বলতে কারখানায় কাঁচামাল থেকে পণ্য উৎপাদন করা বা সেবা প্রদান করার অর্থনৈতিক কর্মকাণ্ডকে বোঝায়। কোনো ব্যবসায়িক প্রতিষ্ঠান বা গোষ্ঠীর আয়ের মুখ্য উৎস এর সঙ্গে সম্পর্কিত শিল্পোদ্যোগটিকেই বোঝায়। যখন কোনো এক বৃহৎ গোষ্ঠীর আয়ের উৎস অনেকগুলি হয় তখন সেই গোষ্ঠীটি কয়েকটি শিল্পোদ্যোগ পরিচালনা করে বলে ধরা হয়। উদাহরণস্বরূপ, রিয়ালেন্স শিল্পোদ্যোগিক গোষ্ঠী অনেকগুলি দিকে ব্যাবসায়িক কাজ-কর্ম সম্প্রসারণ করেছে এবং সেজন্য এটি যোগাযোগ, জীবন বীমা, খারুয়া তেল ইত্যাদি অনেকগুলি শিল্পোদ্যোগিক ক্ষেত্রের সঙ্গে সম্পর্কিত।

## শ্রেণিবিভাগ

### সাধারণ শ্রেণিবিভাগ

শিল্পোদ্যোগসমূহকে বিভিন্ন ভাবেই শ্রেণিবিভাগ করা যায়। এর ভিতর তিন খাতের তত্ত্ব (three-sector theory) এবং উৎপাদিত সামগ্রীর ভিত্তিতে করা শ্রেণিবিভাগই প্রধান।

1. **তিন খণ্ডের সূত্র**: অর্থনীতির এই সূত্র অনুসারে শিল্পোদ্যোগসমূহকে তিনটি অর্থনৈতিক খণ্ড, যথাক্রমে প্রাথমিক বা আহরণ খণ্ড, গৌণ বা নির্মাণ খণ্ড এবং তৃতীয় বা পরিষেবা খণ্ডে ভাগ করা যায়। কোনো কোনো পণ্ডিত চতুর্থ বা জ্ঞান খণ্ড এবং পঞ্চম বা সংস্কৃতি এবং গবেষণা খণ্ডর কথাও উল্লেখ করেছেন।
2. **উৎপাদিত সামগ্রী**: উৎপাদিত সামগ্রীর ভিত্তিতে শিল্পোদ্যোগসমূহকে বিভিন্ন খণ্ড যেমন নির্মাণ, রসায়ন, খারুয়া তেল, খাদ্য, সফটওয়ার, বস্ত্র, বৈদ্যুতিন ইত্যাদিতে ভাগ করা যায়।

বিত্ত এবং মার্কেট রিসার্চ ইত্যাদির ক্ষেত্রে বাজারের ভিত্তিতে শিল্পোদ্যোগের শ্রেণিবিভাজন করা হয়।

### আন্তঃরাষ্ট্রীয় মানক শিল্পোদ্যোগিক শ্রেণিবিভাগ

রাষ্ট্রসংঘের পরিসংখ্যান বিভাগের করা আন্তঃরাষ্ট্রীয় মানক শিল্পোদ্যোগিক শ্রেণিবিভাগ (ইংরেজি) বা সংক্ষেপে ISIC হল সম্পূর্ণ তথা শৃংখলাবদ্ধ শিল্পোদ্যোগিক শ্রেণিবিভাগ।

## শিল্পোদ্যোগিক উৎপাদনের ভিত্তিতে বিশ্বের দেশসমূহের ক্রম

আন্তঃরাষ্ট্রীয় মুদ্রা নিধি এবং সি আই এ ওয়র্ল্ড ফ্যাক্টবুকের ২০১৫ সালের তথ্যের ভিত্তিতে শিল্পোদ্যোগিক উৎপাদনের ক্রম অনুসারে বিশ্বের বৃহত্তম রাষ্ট্রসমূহ| অর্থনীতি | শিল্পোদ্যোগিক উৎপাদনের ভিত্তিতে বিশ্বের দেশসমূহ (বিলিয়ন আমেরিকান ডলার) |
| --- | --- |
| (01) **গণচীন** | ৪,৯২২ |
| (—) ইউরোপীয় ইউনিয়ন | ৪,১৬২ |
| (02) **মার্কিন যুক্তরাষ্ট্র** | ৩,৭৫২ |
| (03) **জাপান** | ১,০৮২ |
| (04) **জার্মানি** | ১,০৫১ |
| (05) **যুক্তরাজ্য** | ৫৮৮ |
| (06) **ভারত** | ৫৫৯ |
| (07) **দক্ষিণ কোরিয়া** | ৫৫৫ |
| (08) **ফ্রান্স** | ৪৭৯ |
| (09) **কানাডা** | ৪৫৬ |
| (10) **ব্রাজিল** | ৪৫৩ |
| (11) **মেক্সিকো** | ৪৪৮ |
| (12) **ইতালি** | ৪৪০ |
| (13) **রাশিয়া** | ৪২৭ |
| (14) **ইন্দোনেশিয়া** | ৪০৮ |
| (15) **সৌদি আরব** | ৩৮৭ |
| (16) **অস্ট্রেলিয়া** | ৩৬২ |
| (17) **স্পেন** | ৩১২ |
| (18) **সংযুক্ত আরব আমিরাত** | ২১৪ |
| (19) **তুরস্ক** | ২০২ |
| (20) **সুইজারল্যান্ড** | ১৮৪ |
| আন্তঃরাষ্ট্রীয় মুদ্রা নিধি এবং সি আই এ ওয়র্ল্ড ফ্যাক্টবুকের ২০১৫ সালের তথ্যের ভিত্তিতে শিল্পোদ্যোগিক উৎপাদনের ক্রম অনুসারে বিশ্বের ২০ টি দেশ  |

## তথ্যসূত্র

## সহায়ক গ্রন্থ

* Krahn, Harvey J., and Graham S. Lowe. *Work, Industry, and Canadian Society*. Second ed. Scarborough, Ont.: Nelson Canada, 1993. xii, 430 p. ISBN 0-17-603540-0

## বহিঃসংযোগ
# জেমস কুক
সংক্ষিপ্ত ইউআরএল

| (ক্যাপ্টেন) জেমস কুক |
| --- |
| জেমস কুক, নাথানিয়েল ডান্স-হোল্যান্ডের আঁকা, ১৭৭৫, ন্যাশনাল ম্যারিটাইম মিউজিয়াম[, গ্রিনউইচ। |
| জন্ম | (১৭২৮-১০-২৭)২৭ অক্টোবর ১৭২৮ মারটন, ইংল্যান্ড |
| মৃত্যু | ১৪ ফেব্রুয়ারি ১৭৭৯(1779-02-14) (বয়স ৫০) হাওয়াই |
| পেশা | Explorer, নাবিক, cartographer |
| উপাধি | ক্যাম্পটেন |
| দাম্পত্য সঙ্গী | এলিজাবেথ বাটস |

**ক্যাপটেন জেমস কুক** (অক্টোবর ২৭, ১৭২৮ - ফেব্রুয়ারি ১৪, ১৭৭৯) ছিলেন একজন ইংরেজ নাবিক। ইউরোপীয় অভিযাত্রীদের মধ্যে তিনি প্রথম অস্ট্রেলিয়া মহাদেশের পূর্ব উপকূলে পদার্পণ করেন। এছাড়া তিনি হাওয়াই দ্বীপপুঞ্জেও পদার্পণ করেন।

## জীবনী

**ক্যাপ্টেন জেমস কুক**

ক্যাপ্টেন জেমস কুক অষ্টাদশ শতাব্দীর প্রধান ইংরেজ অভিযাত্রী, নাবিক ও মানচিত্রবিদ। প্রশান্ত মহাসাগর, নিউজিল্যান্ড ও অস্ট্রেলিয়া ভ্রমণ করে তিনি প্রশান্ত মহাসাগরীয় অঞ্চলের মানচিত্র তৈরি করেন, যা পশ্চিমাঞ্চলের ভৌগোলিক রহস্য উন্মোচন করে। জেমস কুকের জন্ম ১৭২৮ সালের ৭ নভেম্বর ইংল্যান্ডের ইয়র্কশায়ারের মিডলস ব্রোর কাছাকাছি এক ছোট গ্রামে। তার বাবা ছিলেন খামারকর্মী। কয়লা বহনকারী একটি জাহাজে কুক জাহাজ চালানো শেখেন। ১৭৫৫ সালে  জেমস কুক ব্রিটিশ রয়েল নেভিতে যোগ দেন। ১৭৬৮ সালের ২৫ শে মে তারিখে তিনি প্রশান্ত মহাসাগরে একটি বৈজ্ঞানিক গবেষণাকাজের কমান্ডার নিযুক্ত হন। ১৭৬৮ থেকে ১৭৭১ সালে তিনি জাহাজে করে পৃথিবী প্রদক্ষিণ করেন এবং নিউজিল্যান্ড ও পূর্ব অস্ট্রেলীয় উপকূল অঞ্চল আবিষ্কার করেন। কুক তিন হাজার ২০০ কিলোমিটার অস্ট্রেলীয় উপকূল জরিপ করে অস্ট্রেলিয়া ও নিউগিনির মধ্যবর্তী জলপথের অস্তিত্ব সম্পর্কে নিশ্চিত হন। তিনিই প্রথম নিউজিল্যান্ড উপকূলের ম্যাপ তৈরি করেন। ১৭৭২ থেকে ১৭৭৫ সালে তিনি ‘রিজলিউশন’ ও ‘অ্যাডভেঞ্চার’ নামের দুটি জাহাজ নিয়ে দক্ষিণ প্রশান্ত মহাসাগর ও নিউ হেব্রাইডিস ভ্রমণ করে নিউ ক্যালেডোনিয়া ও নরফোক আবিষ্কার করেন। সেই অভিযানে তিনি প্রশান্ত মহাসাগরের নাতিশীতোষ্ণ অঞ্চলে অ্যান্টার্কটিকা মহাদেশের অবস্থান সম্পর্কেও ধারণা লাভ করেন। ১৭৭৮ সালে ক্রিসমাস ও হাওয়াই দ্বীপ আবিষ্কার করেন তিনি। কুকই সমুদ্রযাত্রায় প্রথম বিজ্ঞানসম্মত পদ্ধতি প্রয়োগ ও উন্নত প্রযুক্তি ব্যবহার করেন। জাহাজে যাত্রীদের স্কার্ভি রোগ প্রতিরোধে তিনি কার্যকর স্বাস্থ্যবিধি তৈরি করতে সক্ষম হয়েছিলেন। ১৭৭৯ সালের ১৪ ফেব্রুয়ারি হাওয়াই দ্বীপে তার মৃত্যু হয়।

## তথ্যসূত্র